Opettajalle tuomio oppilaan seksuaalisesta hyväksikäytöstä
Perjantai 20.12.2013 klo 16.09 Keski-Suomen käräjäoikeus on tuominnut keskisuomalaisen opettajan kuuden kuukauden ehdolliseen vankeustuomioon muun muassa lapsen seksuaalisesta hyväksikäytöstä.
Syyttäjän mukaan opettaja oli pitänyt esiteini-ikäistä oppilasta opetustilanteessa sylissään ja sivellyt tätä vaatteiden päältä käsivarresta, reidestä ja mahasta.Opettaja on myöntänyt pitäneensä oppilasta polvellaan, mutta kiistää menettelynsä olleen seksuaalisessa tarkoituksessa tehty. STT